Coba jelasin Karir dari Okky Lukman dalam bahasa jawa dong

Okky Lukman wiwit misuwur jenengé nalika Okky dadi bintang ing acara Lenong Bocah wiwit taun 1993 - 1998. Awaké kang lemu lan gaya omongané kang crewet lan asal njeplak langsung narik kawigaten wong kang nonton. Sadurungé nggabung ing Lenong Bocah, Okky uga main ing sinétron - sinétron kang dibabaraké ing stasiun TV ya iku TVRI. Aditya Gumay, pimpinan Sanggar Ananda lan Lenong Bocah, kang ngerti bakat Okky. Saka iki, Okky banjur mèlu main ing pamentasan Lenong Bocah kang dibabaraké salah sijiné stasiun tivi. Sawisé iku Okky Lukman uga wiwit main ing sinétron lan dadi presenter ing acara tivi.

Sinetron kang tau dibintangi Okky Lukman ya iku sinétron Norak Nanging Beken, Kamu Takut??Aku Juga!!, Montir-Montir Cantik lan Sebening Kasih. Saliyané main sinétron, Okky Lukman uga main ing filem Gadis-Gadis Asrama. Déné acara kang tau dibintangi Okky ya iku Funtastik, Dangdut Mania, Kring-Kring Olala, lan Ketok Pintu. Okky Lukman iku anak saka pasangan M. A. Lukman lan Zukaida. Okky dadi anak kang wuragil saka pasangan iki.